69. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 9103 της 24 Μαΐου/1 Ιουλ. 1960 (ΦΕΚ Β΄ 300) Περί καθορισμού των ενδείξεων των μη υποκειμένων εις φόρον καταναλώσεως καπνού σιγαρέττων. Έχοντες υπ’ όψιν: α)Τας διατάξεις του άρθρ. 9 του Νόμ. 5833/1933, ως ετροποποιήθη δια του άρθρ. 2 του Ν.Δ. 2946/54. β)Το άρθρ. 1 του από 12.12.1953 Π.Δ. περί τρόπου κατασκευής και παραδόσεως των προς χρήσιν των πληρωμάτων των πλοίων προοριζομένων σιγαρέττων. γ)Τας διατάξεις του Κ.Ν.Φ. Καπνού, ως και τας τοιαύτας του Τελωνειακού Κώδικος, ως ισχύουσι σήμερον. δ)Την υπ’ αριθ. Κ. 1760/28.1.56 απόφασιν ημών, «περί διαθέσεως σιγαρέττων εξωτερικής καταναλώσεως εις αεροπορικάς Εταιρείας και το Κυλικείον Αερολιμένος Αθηνών». ε)Την υπ’ αριθ. Π. 1819/1958 απόφασιν ημών, «περί των ενδείξεων των κυτίων των σιγαρέττων πληρωμάτων και επιβατών πλοίων εξωτερικού». ς)Την ανάγκη της ομοιομόρφου τοποθετήσεως των οικείων ενδείξεων επί των σιγαρέττων, περί ων αι προμνησθείσαι αποφάσεις, προς διευκόλυνσιν του σχετικού ελέγχου, αποφασίζομεν: 1.Τροποποιούντες και συμπληρούντες τας υπ’ αριθ. Κ. 1760/1956 και Π. 1819/1958 αποφάσεις ημών, καθορίζομεν όπως η εν αυταίς αναφερομένη ένδειξις «ΕΞΩΤ.» επιτίθεται εις το πρόσθιον μέρος εκάστου σιγαρέττου και κάτωθι ακριβώς του σήματος ή της επωνυμίας της Καπνοβιομηχανίας. 2.Εφ’ εκάστου Ελληνικού σιγαρέττου εκ των χορηγουμένων άνευ φορολογικής επιβαρύνσεως εις το διπλωματικόν προσωπικόν των εν Ελλάδι ξένων Πρεσβειών, Αποστολών κλπ., επιτίθεται εις το πρόσθιον μέρος αυτού και κάτωθι ακριβώς του σήματος ή επωνυμίας της Καπνοβιομηχανίας η ένδειξις «Δ.Σ.». 3.Εφ’ εκάστου Ελληνικού σιγαρέττου εκ των χορηγουμένων εκάστοτε άνευ φορολογικής επιβαρύνσεως εις τα Ιδρύματα «Η Φανέλλα του Στρατιώτου», «Μάννα του Στρατού» κλπ. προς διανομήν δωρεάν εις τους στρατιώτας των συνόρων, τους σχηματισμούς Τ.Ε.Α. κλπ. ως και επί των χορηγουμένων προς ατομικήν χρήσιν του εργατοτεχνικού προσωπικού των Καπνοβιομηχανιών, θα επιτίθεται εις το αυτό μέρος του σιγαρέττου, η ένδειξις «ΑΤΕΛ». 4.«Αι επί των σιγαρέττων των αποστελλομένων κατά τας κειμένας διατάξεις εις το εξωτερικόν προς επιτόπιον κατανάλωσιν, τιθέμεναι υπό των Καπνοβιομηχάνων ενδείξεις, ως και αι επί των κυτίων τοιαύται (σήματα, επωνυμίαι κλπ.) «EXPORT». Η παρ. 4 αντικατεστάθη ως άνω δια της υπ’ αριθ. Κ. 13482/666 της 10/24 Αυγ. 1960 (ΦΕΚ Β΄ 380) αποφ. Υπ. Οικονομικών. «Εις την περίπτωσιν καθ’ ην δεν καθίσταται δυνατή η κυκλοφορία των σιγαρέττων εις την χώραν εις ην εξάγονται, επί τω λόγω ότι δεν εγκρίνεται υπ’ αυτής η αναγραφή επί των κυτίων του σήματος της Καπνοβιομηχανίας με λατινικούς χαρακτήρας, δύναται εις την περίπτωσιν ταύτην, κατ’ εξαίρεσιν, ν’ αναγράφεται το σήμα με ελληνικούς χαρακτήρας, περιορίζεται δε η αναγραφή εις ξένην γλώσσαν με λατινικούς χαρακτήρας των λοιπών ενδείξεων των φερομένων επί της καθέτου στενής πλευράς του κυτίου ή εις ετέραν ανάλογον θέσιν». Το εντός « » εδάφιον προσετέθη δια της υπ’ αριθ. Π. 5809/113 της 14 Απρ./7 Μαΐου 1966 (ΦΕΚ Β΄ 273) αποφ. Υπ. Οικονομικών. Η ισχύς της παρούσης άρχεται από της δημοσιεύσεως της δια της Εφημερίδος της Κυβερνήσεως. 